**УНИВЕРЗИТЕТ У БЕОГРАДУ**

**ФИЛОЗОФСКИ ФАКУЛТЕТ**

05/4-02 бр. 654/2

03.04.2025.године

ЗЈ/ПС

**З А П И С Н И К**

Са IV редовне седнице Наставно-научног већа Филозофског факултета у Београду која је одржана 03.04.2025. године у амфитеатру „Георгије Острогорски”.

У понедељак, 17.03.2025. године члановима и чланицама Већа, посредством секретара одељења, упућен је мејл којим се обавештавају о датуму одржавања седнице већа. Уједно су обавештени да ће се седница одржати уживо у амфитеатру Факултета „Георгије Острогорски“. У истом мејлу истакнута је молба да се материјал за предстојећу седницу достави до 24.03.2025. године.

У понедељак, 31.03.2025. године члановима и чланицама Већа, посредством секретара одељења, упућен је мејл обавештења да је материјал за IV редовну седницу Наставно-научног и Изборног већа постављен на сајт Факултета https://www.f.bg.ac.rs/dokumenta/materijal-vece, уз подсетник члановима и чланицама Већа да на седницу понесу позив за присуствовање и гласачки листић који је благовремено упућен члановима и чланицама Већа.

Пре почетка седнице, а након пребројавања евиденционих листића о присуству на седници, проф. др Данијел Синани, председник Већа, констатовао је да је присутно 266 од укупно 320 чланова Наставно-научног већа и то: 84 редовна професора, 47 ванредних професора, 52 доцената, 4 наставника страних језика, 1 научни саветник, 18 виших научних сарадника и 60 научних сарадника. Председник Већа је констатовао да постоји кворум за рад и пуноважно одлучивање Наставно-научног већа.

Седница Већа је отпочела у 13.55 часова.

I

Предложени дневни ред Већа је једногласно прихваћен са:

Укупан број гласова: **182 ЗА**

II

Записник са III редовне електронске седнице Наставно-научног већа одржане 19. и 20.02.2025. године усвојен је без примедаба.

Укупан број гласова: **182 ЗА**

III

Наставно-научно веће је прихватило Извештај Кадровске комисије број 621/2 од дана 31.03.2025. године и донело следеће

О Д Л У К Е

Iа)

1. Покреће се поступак за избор **др** **Наташе Симић** у звање НАУЧНИ САВЕТНИК, на Одељењу за психологију.

Образује се комисија за припрему извештаја у саставу:

- др Данијела Петровић, редовни професор (председавајућа),

- др Јелена Врањешевић, редовни професор и

- др Благица Златковић, редовни професор Педагошког факултета у Врању, Универзитета у Нишу.

Укупан број гласова: **85 ЗА**

2. Покреће се поступак за избор **др** **Ане Костић Ђекић** у звање ВИШИ НАУЧНИ САРАДНИК, на Одељењу за историју уметности.

Образује се комисија за припрему извештаја у саставу:

- др Ненад Макуљевић, редовни професор (председавајући),

- др Саша Брајовић, редовни професор и

- др Ивана Женарју Рајовић, виши научни сарадник Института за српску културу Приштина-Лепосавић.

Укупан број гласова: **150 ЗА**

3. Покреће се поступак за избор **др** **Маје Васиљевић** у звање ВИШИ НАУЧНИ САРАДНИК, на Одељењу за историју.

Образује се комисија за припрему извештаја у саставу:

- др Никола Самарџић, редовни професор (председавајући),

- др Харис Дајч, ванредни професор и

- др Љубинка Шкодрић, виши научни сарадник Института за савремену историју Београд.

Укупан број гласова: **150 ЗА**

4.Покреће се поступак за избор **др** **Јелене Марковић** у звање НАУЧНИ САРАДНИК, на Одељењу за археологију.

Образује се комисија за припрему извештаја у саставу:

- др Софија Стефановић, редовни професор (председавајућа),

- др Марко Порчић, редовни професор и

- др Наташа Миладиновић Радмиловић, научни саветник, Археолошки институт Београд.

Укупан број гласова: **257 ЗА**

5. Покреће се поступак за избор **др** **Миљана Васића** у звање НАУЧНИ САРАДНИК, на Одељењу за филозофију.

Образује се комисија за припрему извештаја у саставу:

- др Иван Младеновић, редовни професор (председавајући),

- др Радмила Јовановић Козловски, доценткиња и

- др Бојана Радовановић, научна саветница Института за филозофију и друштвену теорију.

Укупан број гласова: **257 ЗА**

IV

Наставно-научно веће је једногласно донело следећу

О Д Л У К У

Утврђује се предлог одлуке да се при Одељењу за психологију акредитује **ЛИРА лабораторија,** као Центар изузетних вредности.

Даје се сагласност на иницијативу **ЛИРА лабораторије** за пријаву код Министарства науке, технолошког развоја и иновација, за стицање статуса Центра изузетних вредности у науци.

Укупан број гласова: **182 ЗА**

V

Наставно-научно веће је једногласно донело следећу

О Д Л У К У

Усваја се Извештај о упису студената докторских академских студија у школску 2024/2025. годину.

Извештај о упису студената докторских академских студија у школску 2024/2025. годину чини саставни део овог записника.

Укупан број гласова: **182 ЗА**

VI

Наставно-научно веће је једногласно донело следећу

О Д Л У К У

Усваја се Извештај о броју студената докторских академских студија који су завршили студије у току школске 2023/2024. године.

Извештај о броју студената докторских академских студија који су завршили студије у току школске 2023/2024. године чини саставни део овог записника.

Укупан број гласова: **182 ЗА**

VII

Наставно-научно веће је донело следећу

О Д Л У К У

Именују се др Марко Шуица, редовни професор на Одељењу за историју, ужа научна област: Историја српског народа у средњем веку са историјском географијом и старословенским језиком и др Дејан Јечменица, ванредни професор на Одељењу за историју, ужа научна област: Историја српског народа у средњем веку са историјском географијом и старословенским језиком, за чланове Стручне комисије у поступку по Захтеву за утврђивање неакадемског понашања у изради писаног рада који је Етичкој комисији Филозофског факултета поднет против проф. др Маријана Премовића при изради докторске дисертације под називом „*Средње Полимље и Горње Подриње*“.

Упућује се захтев Већу групације друштвено-хуманистичких наука Универзитета у Београду и Националном савету за високо образовање ради именовања преостала два члана Стручне комисије, сходно ставу 2. члана 5. Правилника о поступку утврђивања неакадемског понашања у изради писаних радова.

Укупан број гласова: **182 ЗА**

VIII

Наставно-научно веће је донело следећу

О Д Л У К У

Усвојен је предлог Одељења за историју, да се за члана Факултетске комисије за оцену етичности истраживања изабере **проф. др Немања Вујчић**, за мандатни период од 03.04.2025. до 26.02.2028. године.

Укупан број гласова: **182 ЗА**

IX

Наставно-научно веће је донело следеће

О Д Л У К Е

1. Покреће се поступак за избор **Анђеле Гавриловић**, докторa наука – историја уметности, у звање ВИШИ НАУЧНИ САРАДНИК.

Образује се комисија за припрему извештаја у саставу:

- др Драган Војводић, редовни професор, Универзитет у Београду - Филозофски факултет,

- др Бранка Вранешевић, редовни професор, Универзитет у Београду - Филозофски факултет и

- др Татјана Стародубцев, редовни професор, Академија уметности у Новом Саду.

Укупан број гласова: **150 ЗА**

2. Пре доношења одлуке, поводом ове подтачке дневног реда, вођена је дискусија.

За реч се јавио **Проф. др Оливер Тошковић**:

,, Заиста је необично да колега који ове године иде у пензију, који је в.д. директора, тражи звање научног сарадника и то од нас, а не од Филозофског факултета у Косовској Митровици, ако је тамо радио дуго. Стварно бих волео појашњење због чега особи која ове године иде у пензију, која је радила на другом факултету, ми дајемо звање еквивалентно доценту.“

**Проф. др Иван Младеновић** се јавља за реч:

,, Мислим да је у вези са овом подтачком Дневног реда немогуће избећи политику, али не зато што ја желим да причам о политици, него зато што је политика инволвирана у овом самом предлогу. Дакле, за оне које можда не знају, хтео бих само да кажем да тренутку у коме и наш Факултет, сви професори и наставници Универзитета у овој земљи, трпе вероватно најжешће нападе у својој историји од када постоје, тај човек је у претходних неколико дана изјавио да сви професори треба да буду отпуштени и да треба да буде смењено руководство Универзитета. Крајње је оштро напао Универзитете, факултете, професоре и наставнике. То јесте политика. И поставља се питање да ли је овај конкурс, у ово време, покренут управо само као један вид политичке провокације и политичког притиска на Филозофски факултет у овом тешком тренутку. У вези са тим, ја бих хтео да предложим следеће. Предлажем да из моралних и процедуралних разлога, председавајући комисије проф. др Душко Прелевић, одустане од чланства у овој Комисији, како би се тиме избегло уопште да се Наставно-научно веће ставља у незгодну ситуацију, зато што одлучује о овој тачки Дневног реда. Мислим да би се тиме, можда добиле две ствари. Једна је да се утврде процедуралне чињенице, дакле чули смо у вези са претходним предлогом да се тврди да је реч о професору који сада тражи звање научног сарадника, које је ниже звање од онога за које се тврди да га има. У сваком случају неопходно је утврдити чињенично стање. И друго, мислим да би се тиме дала и прилика да се можда и тај човек извини јавно свим професорима и наставницима Факултета, како би евентуално ако уопште жели, овакво једно питање уопште стигло на Дневни ред.“

**Проф. др Душко Прелевић** упућује реплику:

,, На том састанку о којем професор говори, мени је речено од стране колега да професор Младеновић није ни био присутан на том састанку. А говори да је неко некоме нешто рекао. Што је врло чудно. На претходној седници Одељења овај предлог је једногласно усвојен. Имали смо комисију за категоризацију, која је проверила минималне услове за рад. Декан је водио седницу Одељења, формирао је Дневни ред. Нисам ја формирао, нити себе предлагао да будем писац реферата. А сад како је могуће да су се ове две тачке спојиле, иако у првом листићу не пише нигде име Александра Лукића. Тај предлог ће се појавити свакако следећи пут, ако се кандидат не повуче. Конкурс је био отворен, када имате такве ситуације, професор Перовић је био на једном таквом конкурсу из Епистемологије. Није био наведен кандидат. Тај конкурс је поништен мимо Пословника, Правилника и тако смо пропустили прилику да доведемо једног врхунског научника, Данила Костића, једног од наших најбољих филозофа. Требао да је буде доцент овде, међутим је пропао конкурс који је писао професор Перовић. На исти овај начин, кад немате човека који иде у реизбор или реизбор, не пише у Кадровској комисији име кандидата. То није обичај. Дакле, конкурс за доцентско место је било усвојено на Кадровској комисији не у априлу или марту, него у октобру 2024. године. Неко са других Одељења је лобирао да се то повлачи, из неких сличних разлога које професор Младеновић помиње. Уколико постоји било каква сумња, онда ће се о томе разматрати. Остаје на декану који је иначе формулисао Дневни ред Одељења за филозофију. Он је предложио мене као писца реферата. Тако да остављам на њему да одлучи о даљој судбини.“

**Проф. др Иван Младеновић** упућује реплику:

,, Професор Прелевић је изрекао нетачну ствар када је рекао да нисам био присутан на овој седници. Ја сам био присутан када је формирана ова комисија. И врло јасно се сећам не само како је формирана ова комисија, него и ко је формирао. Просто да имамо комплетнију слику о томе ко се зашта залаже на Одељењу за филозофију. Стигло је без комисије на Одељења само да треба да се покрене поступак и речено је да формирамо комисију. У том тренутку, ничим изазвана, професорка Ирина Деретић је саставила ову комисију. Чак је и прво предложила колегиницу са Филолошког факултета у комисију, а онда се касније предомислила и ставила Александра Лукића.“

**Проф. др Ирина Деретић** упућује реплику:

,, Пошто је ова комисија једногласно усвојена, ја се питам због чега колега Младеновић на самој седници Одељења за филозофију, није изрекао ово што је сада изрекао. А када је реч о комисији за Александра Лукића, она је давно већ предложена, изгласана, тако да је реч о две различите комисије. Ову смо предложили пре недељу дана, а она друга комисија је предложена пре годину дана или две. Ни ја нисам учестовала у предлагању те комисије. Друго, када је реч о професору Братини, он је био сарадник пројекта Института за филозофију девет година. Настављен је рад на Косову и Метохији и просто не разумем зашто сте ви толико против њега. То је човек који је објавио више књига, има развијену интернационалну сарадњу са многим Универзитетима, који је респектабилан члан наше филозофске заједнице. Ми као стручно тело треба да се водимо пре свега тим разлозима, а не неким другим разлозима. Када је реч о овој комисији, колега Младеновић, који каже да је био на тој седници Одељења, имам само да поставим питање због чега на седници Одељења није изашао и формулисао неку примедбу, због чега је гласао да се Комисија изабере, него сада то износи пред Наставно-научно веће. Могао је на седници Одељења то исто да каже и онда би можда нека друга Комисија била формулисана. Овако, мислим да колега Младеновић не поступа поштено, гласа на седници Одељења на један начин, а онда седам дана касније не само да је противан том предлогу, него и напада своје колеге и напада Комисију за коју је сам гласао.“

**Проф. др Смиљка Томановић** се јавља за реч:

,, Молим колеге са филозофије да нас не стављају у једну врло непријатну ситуацију. У претходном избору је било речи о овом кандидату, ми можда нисмо морали да знамо да је у питању Александар Лукић. Али да ли ви видите да је Александар Лукић у комисији за избор колеге Братине, а да је колега Братина био у комисији за избор Александра Лукића?“

**Декан Факултета, проф. др Данијел Синани** ставља предлог на гласање.

Не покреће се поступак за избор **Бориса Братине**, докторa филозофије, у звање НАУЧНИ САРАДНИК.

Не образује се комисија за припрему извештаја у саставу:

- др Душко Прелевић, редовни професор, Универзитет у Београду - Филозофски факултет,

- др Миланко Говедарица, редовни професор, Универзитет у Београду - Филозофски факултет и

- др Александар Лукић, научни сарадник, Институт за политичке студије.

Примењујући члан 25. Правилника о стицању истраживачких и научних звања, уколико наставно-научно веће научноистраживачке организације не покрене поступак за избор у научно звање у законски предвиђеном року или донесе негативну одлуку о захтеву за стицање научног звања, кандидат може поднети захтев другој компетентној научноистраживачкој организацији или Комисији за стицање научних звања.

Укупан број гласова: **6 ЗА, 150 ПРОТИВ**, **12 УЗДРЖАНИХ ГЛАСОВА**

Констатује се да предлог **није усвојен** и да је за његово усвајање било потребно 160 гласова „ЗА“.

X

Наставно-научно веће је донело следеће

О Д Л У К Е

1. Утврђује се предлог Oдлуке да се кандидаткиња **Зорана Зупан**, доктор наука, изабере у научно звање ВИШИ НАУЧНИ САРАДНИК.

Укупан број гласова: **150 ЗА**

2. Утврђује се предлог Oдлуке да се кандидаткиња **Ана Кубурић Зотова**, доктор наука - филозофија, изабере у научно звање НАУЧНИ САРАДНИК.

Укупан број гласова: **257 ЗА**

XI

Наставно-научно веће је разматрало Извештај Комисије за докторске студије, од дана 01.04.2025. године и донело одлуке о прихватању предлога тема докторских дисертација и одређивању ментора и донело следеће:

О Д Л У К Е

1. За докторанда: Aџлана Куртановића

Тема: ***Веза етничког идентитета и субјективног благостања код Бошњака у Србији***

Изабран ментор: проф. др Небојша Петровић

Укупан број гласова: **257 ЗА**

1. За докторанткињу: Сару Божић

Тема: ***Улога сензомоторне информације у обради и репрезентацији вишезначних речи***

Изабран ментор: проф. др Душица Филиповић Ђурђевић

Укупан број гласова: **257 ЗА**

1. За докторанда: Ђорђа Вукашиновићa

Тема: ***Вечно живо огледало универзума: Есеј о Принципу рефлексије (Un miroir vivant perpétuel de l'univers: An Essay on the Reflection Principle)***

Изабран ментор: проф. др Милош Аџић

Укупан број гласова: **257 ЗА**

XII

Наставно-научно веће је донело следеће

О Д Л У К Е

1. У Комисију за оцену научне заснованости теме докторске дисертације: ТЕОРИЈА УМА У КОНТЕКСТУ СИМБОЛИЧКЕ ИГРЕ, докторанда **Немање Николића**, изабрани су:

- проф. др Александар Бауцал,

- проф. др Ивана Степановић Илић и

- др Невена Буђевац, доцент Факултета за образовање учитеља и васпитача Универзитета у Београду.

Укупан број гласова: **182 ЗА**

2. У Комисију за оцену научне заснованости теме докторске дисертације: ЛИЧНОСТ КАО ФАКТОР ЛИДЕРСТВА, докторанткиње **Светлане Радовић**, изабрани су:

- проф. др Горан Кнежевић,

- проф. др Јелена Павловић и

- проф. др Јелена Сладојевић Матић, ванредна професорка Факултета за медије и комуникацију Универзитета Сингидунум.

Укупан број гласова: **182 ЗА**

3. У Комисију за оцену научне заснованости теме докторске дисертације: РАСПАД ЈУГОСЛАВИЈЕ И РАТОВИ ДЕВЕДЕСЕТИХ ГОДИНА У АНАЛИЗАМА АМЕРИЧКИХ ЕКСПЕРТСКИХ УСТАНОВА ЗА СПОЉНУ ПОЛИТИКУ И МЕЂУНАРОДНЕ ОДНОСЕ (THINK TANKS), докторанда **Бориса Марковића**, изабрани су:

- проф. др Дубравка Стојановић,

- доц. др Немања Радоњић,

- др Слободан Марковић, редовни професор Факултета политичких наука и

- др Милан Крстић, доцент Факултета политичких наука, др Милан Игрутиновић, научни сарадник Института за европске студије.

Укупан број гласова: **182 ЗА**

4. У Комисију за оцену научне заснованости теме докторске дисертације: ПОИМАЊА ЗДРАВЉА У (НЕО)ПЛАТОНИСТИЧКО-РАНОХРИШЋАНСКИМ ТРАДИЦИЈАМА, докторанда **Вука Трнавца**, изабрани су:

- проф. др Машан Богдановски,

- др Александар Кандић, научни сарадник Института за филозофију Филозофског факултета у Београду и

- др Микоња Кнежевић виши научни сарадник Етнографског института САНУ.

Укупан број гласова: **182 ЗА**

XIII

Наставно-научно веће је донело следеће

О Д Л У К Е

1. Докторанткињи **Катарини Радисављевић** одобрава се израда докторске дисертације са темом: ЈЕЛИЦА БЕЛОВИЋ – БЕРНАЏИКОВСКА (1875 – 1946): ИЗМЕЂУ ХРВАТСКОГ, СРПСКОГ И ЈУЖНОСЛОВЕНСКОГ ИДЕНТИТЕТА.

Укупан број гласова: **194 ЗА**

2. Докторанткињи **Јовани Станојловић** одобрава се израда докторске дисертације са темом: ОРНАМЕНТИКА СРПСКЕ РУКОПИСНЕ КЊИГЕ ОД КРАЈА XIII ДО СРЕДИНЕ XV ВЕКА.

Укупан број гласова: **194 ЗА**

3. Докторанткињи **Азри Сарић** одобрава се израда докторске дисертације са темом: АРХЕОЛОГИЈА КАО АЛАТ НАУЧНОГ КОЛОНИЈАЛИЗМА. ИНСТИТУАЛИЗАЦИЈА ДИСЦИПЛИНЕ У БОСНИ И ХЕРЦЕГОВИНИ.

Укупан број гласова: **194 ЗА**

XIV

Наставно-научно веће је донело следеће

О Д Л У К Е

1. У Комисију за оцену докторске дисертације: УПОТРЕБА БИЉАКА И ПОЉОПРИВРЕДНЕ ПРАКСЕ У РАНОМ НЕОЛИТУ ПЕЛАГОНИЈЕ (СЕВЕРНА МАКЕДОНИЈА), коју је поднела докторанткиња **Амалиа Сабанов**, изабрани су:

- проф. др Марко Порчић,

- проф. др Јасна Вуковић,

- др Ђурђа Обрадовић, научна сарадница Археолошког института у Београду и

- др Гоце Наумов, ванредни професор Универзитета Гоце Делчев – Институт за историју и археологију.

Укупан број гласова: **194 ЗА**

2. У Комисију за оцену докторске дисертације: СТРАТЕГИЈЕ ИДЕНТИФИКАЦИЈА ИНТЕРНО РАСЕЉЕНИХ ЛИЦА СА КОСОВА И МЕТОХИЈЕ: АНАЛИЗА УСМЕНИХ И ПИСАНИХ НАРАТИВА О ДОМУ, коју је поднела докторанткиња **Невена Петковић**, изабрани су:

- проф. др Драгана Антонијевић,

- проф. др Лидија Радуловић,

- др Сања Златановић, виши научни сарадник Института политичких наука Словачке академије наука и

- др Јадранка Ђорђевић Црнобрња, научна саветница Етнографског института САНУ.

Укупан број гласова: **194 ЗА**

3. У Комисију за оцену докторске дисертације УЛОГА МРАЧНИХ ЦРТА, ДЕЗИНТЕГРАЦИЈЕ И ЕГЗЕКУТИВНЕ ФУНКЦИЈЕ ИНХИБИЦИЈЕ У ОБЈАШЊЕЊУ КРИМИНАЛНОГ ПОНАШАЊА, коју је поднео докторанд **Бобан Недељковић**, изабрани су:

- проф. др Горан Кнежевић,

- проф. др Данка Пурић,

- др Љиљана Лазаревић и

- др Драган Мијовић, доцент Факултета за правне и пословне студије „др Лазар Вркатић“ Универзитета Унион.

Укупан број гласова: **194 ЗА**

4. У Комисију за оцену докторске дисертације ПОЈАМ “ПОРОДИЧНОГ КОМПЛЕКСА” У САВРЕМЕНОЈ ПСИХОАНАЛИТИЧКОЈ ТЕОРИЈИ РАЗВОЈА СУБЈЕКТА, коју је поднела докторанткиња **Теодора Вулетић**, изабрани су:

- проф. др Гордана Вулевић,

- др Зора Крњаић и

- др Часлав Копривица, редовни професор Факултета политичких наука Универзитета у Београду.

Укупан број гласова: **194 ЗА**

5. У Комисију за оцену докторске дисертације ПРИМЕНА ПРИНЦИПА ДИСКРИМИНАЦИОНОГ УЧЕЊА НА СЛУЧАЈ ПОЛИСЕМИЈЕ, коју је поднела докторанткиња **Ксенија Мишић**, изабрани су:

- проф. др Оливер Тошковић,

- проф. др Каја Дамњановић,

- проф. др Маја Савић, ванредна професорка Филолошког факултета Универзитета у Београду,

- др Милена Јакић Шимшић, виша научна сарадница Института за српски језик САНУ и

- др Петар Милин, редовни професор Одељења за савремене језике Универзитета у Бирмингему.

Укупан број гласова: **194 ЗА**

6. У Комисију за оцену докторске дисертације ПРОБЛЕМ НОРМАТИВНОСТИ У НАТУРАЛИСТИЧКОЈ ЕПИСТЕМОЛОГИЈИ, коју је поднео докторанд **Петар Нуркић**, изабрани су:

- проф. др Слободан Перовић,

- проф. др Каја Дамњановић и

- др Зденка Брзовић, доцент Одсека за филозофију Филозофског факултета Универзитета у Ријеци.

Укупан број гласова: **194 ЗА**

7. У Комисију за оцену докторске дисертације БЕОГРАДСКА ИНТЕЛЕКТУАЛНА ОПОЗИЦИЈА И ДЕМОКРАТСКИ ИЗАЗОВИ У ЈУГОСЛАВИЈИ (1980-1991, коју је поднео докторанд **Александар Пушкаш**, изабрани су:

- проф. др Александар Животић,

- доц. др Александар Ракоњац и

- др Слободан Селинић, научни саветник Института за новију историју Србије у Београду.

Укупан број гласова: **194 ЗА**

8. У Комисију за оцену докторске дисертације ДУКЉА – ЗЕМЉА ЗЕТА – ИЗМЕЂУ САМОСТАЛНОСТИ И ДРЖАВЕ НЕМАЊИЋА И ДЕСПОТОВИНЕ, коју је поднео докторанд **Иван Радојичић**, изабрани су:

- др Катарина Митровић,

- проф. др Марија Копривица,

- др Снежана Божанић, редовна професорка Филозофског факултета Универзитета у Новом Саду и

- др Гордан Бојковић, научни сарадник Института за српску културу – Приштина, Лепосавић.

Укупан број гласова: **194 ЗА**

XV

Наставно-научно веће је донело следеће

О Д Л У К Е

1. Прихвата се Извештај комисије о докторској дисертацији: АРХЕОЛОШКИ ЛОКАЛИТЕТИ КАО КУЛТУРНО НАСЛЕЂЕ И ПРЕДМЕТ ИСТРАЖИВАЊА. НАСЛЕЂЕ РИМСКОГ ПЕРИОДА У УРБАНОМ ТКИВУ ЧАЧКА, докторанткиње **Марие Алексић Чеврљаковић** и одобрава усмена одбрана.

Универзитет је дао сагласност на предлог теме 25.10.2022. године.

Објављен рад:Нека запажања о могућностима реконструкције прошлости (пример римских налазишта на подручју Чачка), Зборник Народног музеја LIV (Чачак, 2024), 7-20.

Укупан број гласова: **194 ЗА**

2. Прихвата се Извештај комисије о докторској дисертацији: ПРОБЛЕМ ЛИЧНОГ ИДЕНТИТЕТА И САВРЕМЕНИ ПРИСТУПИ КОГНИЦИЈИ, докторанткиње **Мирјане Сокић** и одобрава усмена одбрана.

Универзитет је дао сагласност на предлог теме 30.03.2021. године.

Објављен рад:Artificial Thinkers and Cognitive Architecture, Belgrade Philosophical Annual, 36 (1), 49-66.

Укупан број гласова: **194 ЗА**

3. Прихвата се Извештај комисије о докторској дисертацији: ПСИХОЛОШКИ АСПЕКТИ СЦИЈЕНТИЗМА, докторанда **Петра Лукића** и одобрава усмена одбрана.

Универзитет је дао сагласност на предлог теме 26.10.2021. године.

Објављен рад:Delineating between scientism and science enthusiasm: challenges in measuring scientism and the development of novel scale, Public Understanding of Science, 33(5), 2024,568-586.

Укупан број гласова: **194 ЗА**

4. Прихвата се Извештај комисије о докторској дисертацији: МОНЕТАРНА ЦИРКУЛАЦИЈА У ПРОВИНЦИЈИ ПРИОБАЛНОЈ ДАКИЈИ (*DACIA RIPЕNSIS*) ОД КРАЈА III ДО СРЕДИНЕ V ВЕКА, д окторанткиње **Марије Јовић** и одобрава усмена одбрана.

Универзитет је дао сагласност на предлог теме 26.10.2021. године.

Објављен рад:Representations of Temples and Altars on Late Empire Coins, у: Ancient Cult in Balkans. Sanctuaries, Temples, Shrines and Votive Monuments, Serbian Archaeological Society, Institute of Archaeology, 2024, 141-149.

Укупан број гласова: **194 ЗА**

5. Прихвата се Извештај комисије о докторској дисертацији: ПОРОДИЦА У РИМСКОЈ ПРОВИНЦИЈИ ГОРЊОЈ МЕЗИЈИ – ИКОНОГРАФИЈА, ЕПИГРАФСКА И МАТЕРИЈАЛНА СВЕДОЧАНСТВА, докторанткиње **Милице Марјановић** и одобрава усмена одбрана.

Универзитет је дао сагласност на предлог теме 24.04.2018. године.

Објављен рад:Жена, супруга, мајка: Свакодневница становница Виминацијума, у: Vivere in vrbe Viminacium, Том 1, Археолошки институт, 2022, 203–282.

Укупан број гласова: **194 ЗА**

6. Прихвата се Извештај комисије о докторској дисертацији: ЗАДАРСКА ГРУПА И ЊЕНО ДЕЛОВАЊЕ 1947-1951, докторанткиње **Наташе Радосављевић Кузмановић** и одобрава усмена одбрана.

Универзитет је дао сагласност на предлог теме 26.04.2022. године.

Објављен рад:Настајање Задарске групе: узроци и последице у: Полемички аспекти српског модернизма после 1945. са посебним освртом на деловање чланова Задарске групе, САНУ, Београд, 2024.

Укупан број гласова: **194 ЗА**

7. Прихвата се Извештај комисије о докторској дисертацији: ИСХРАНА И СНАБДЕВАЊЕ МЕСОМ РИМСКЕ ВОЈСКЕ НА ДУНАВСКОМ ЛИМЕСУ. СТУДИЈА СЛУЧАЈА УТВРЂЕЊА НА ЛОКАЛИТЕТУ ДИАНА – КАРАТАШ, докторанда **Димитрија Марковића** и одобрава усмена одбрана.

Универзитет је дао сагласност на предлог теме 25.01.2022. године.

Објављен рад:Case of the Wounded Beast: a Red Deer Tibia with Projectile Trauma from Viminacium, Archaeologia Bulgarica, 27(1), (2023), 37-47.

Укупан број гласова: **194 ЗА**

8. Прихвата се Извештај комисије о докторској дисертацији: УТИЦАЈ ОПАЖЕНЕ СЛИЧНОСТИ ЉУДИ И ЖИВОТИЊА НА МЕЂУГРУПНЕ ОДНОСЕ, докторанткиње **Анастасије Буџак** и одобрава усмена одбрана.

Универзитет је дао сагласност на предлог теме 28.11.2023. године.

Објављен рад:Alternative Ways to Mental Health: Exploring Psychological Determinants of Preference for CAM Treatments, Studia Psychologica, 64 (1), 118-135.

Укупан број гласова: **194 ЗА**

9. Прихвата се Извештај комисије о докторској дисертацији РИМСКА РЕЛИГИЈА КАО АРГУМЕНТАТИВНО СРЕДСТВО У ЦИЦЕРОНОВОМ БЕСЕДНИШТВУ, докторанткиње **Ане Шуменковић** и одобрава усмена одбрана.

Универзитет је дао сагласност на предлог теме 05.05.2020. године.

Објављен рад:Doctors on Trials The Physician as a Witness in Demosthenes’ Oration Contra Cononem, Belgrade Philosophical Annual, 37 (2), 2024, 75-84.

Укупан број гласова: **194 ЗА**

XVI

Наставно-научно веће је једногласно донело следеће

О Д Л У К Е

1. У Комисију за одбрану докторске дисертације: АРХЕОЛОШКИ ЛОКАЛИТЕТИ КАО КУЛТУРНО НАСЛЕЂЕ И ПРЕДМЕТ ИСТРАЖИВАЊА. НАСЛЕЂЕ РИМСКОГ ПЕРИОДА У УРБАНОМ ТКИВУ ЧАЧКА, коју је поднела докторанткиња **Марија Алексић Чеврљаковић,** изабрани су:

- проф. др Татјана Цвјетићанин,

- проф. др Владимир Михајловић,

- проф. др Марко Јанковић и

- др Емилија Николић, виша научна сарадница Археолошког института у Београду.

Укупан број гласова: **194 ЗА**

2. У Комисију за одбрану докторске дисертације: ПРОБЛЕМ ЛИЧНОГ ИДЕНТИТЕТА И САВРЕМЕНИ ПРИСТУПИ КОГНИЦИЈИ, коју је поднела докторанткиња **Мирјана Сокић,** изабрани су:

- проф. др Љиљана Раденовић,

- проф. др Иван Младеновић и

- др Јанко Нешић, научни сарадник Института друштвених наука у Београду.

Укупан број гласова: **194 ЗА**

3. У Комисију за одбрану докторске дисертације: ПСИХОЛОШКИ АСПЕКТИ СЦИЈЕНТИЗМА, коју је поднео докторанд **Петар Лукић,** изабрани су:

- проф. др Драган Попадић,

- проф. др Каја Дамњановић и

- др Марија Бранковић, ванредна професорка Факултета за медије и комуникацију Универзитета Сингидунум.

Укупан број гласова: **194 ЗА**

4. У Комисију за одбрану докторске дисертације: МОНЕТАРНА ЦИРКУЛАЦИЈА У ПРОВИНЦИЈИ ПРИОБАЛНОЈ ДАКИЈИ (*DACIA RIPЕNSIS*) ОД КРАЈА III ДО СРЕДИНЕ V ВЕКА, коју је поднео докторанткиња **Марија Јовић,** изабрани су:

- проф. др Марко Јанковић,

- проф. др Мирослав Вујовић и

- др Мирјана Војвода, научна саветница Археолошког института у Београду.

Укупан број гласова: **194 ЗА**

5. У Комисију за одбрану докторске дисертације: ЗАДАРСКА ГРУПА И ЊЕНО ДЕЛОВАЊЕ 1947-1951, коју је поднела докторанткиња **Наташа Радосављевић Кузмановић,** изабрани су:

- проф. др Јасмина Чубрило,

- др Ана Ереш и

- др Весна Круљац, ванредна професорка Факултета примењених уметности Универзитета уметности у Београду.

Укупан број гласова: **194 ЗА**

6. У Комисију за одбрану докторске дисертације: ИСХРАНА И СНАБДЕВАЊЕ МЕСОМ РИМСКЕ ВОЈСКЕ НА ДУНАВСКОМ ЛИМЕСУ. СТУДИЈА СЛУЧАЈА УТВРЂЕЊА НА ЛОКАЛИТЕТУ ДИАНА – КАРАТАШ, коју је поднео докторанд **Димитрије Марковић,** изабрани су:

- проф. др Весна Димитријевић,

- проф. др Мирослав Вујовић,

- проф. др Марко Јанковић,

- др Ивана Живаљевић, доценткиња Филозофског факултета у Новом Саду и

- др Немања Марковић, виши научни сарадник Археолошког института у Београду.

Укупан број гласова: **194 ЗА**

7. У Комисију за одбрану докторске дисертације: УТИЦАЈ ОПАЖЕНЕ СЛИЧНОСТИ ЉУДИ И ЖИВОТИЊА НА МЕЂУГРУПНЕ ОДНОСЕ, коју је поднела докторанткиња **Анастасија Буџак,** изабрани су:

- проф. др Драган Попадић,

- проф. др Ирис Жежељ и

- др Марија Бранковић, научна сарадница Института за филозофију и друштвену теорију Универзитета у Београду.

Укупан број гласова: **194 ЗА**

8. У Комисију за одбрану докторске дисертације: РИМСКА РЕЛИГИЈА КАО АРГУМЕНТАТИВНО СРЕДСТВО У ЦИЦЕРОНОВОМ БЕСЕДНИШТВУ, коју је поднела докторанткиња **Ана Шуменковић,** изабрани су:

- проф. др Александар Лома,

- проф. др Борис Пендељ,

- др Ана Елаковић, доцент Филолошког факултета Универзитета у Београду,

- др Весна Димовска, редовна професорка Филозофског факултета Универзитета „Св.Ћирило и Методије“ у Скопљу и

- др Нина Кршљанин, ванредна професорка Правног факултета Универзитета у Београду.

Укупан број гласова: **194 ЗА**

XVII

Наставно-научно веће је једногласно донело следећу

О Д Л У К У

1. Даје се сагласност на избор **проф. др Ирине Деретић**, за управницу Института за филозофију, за мандатни период од 27.03.2025. до 30.09.2027. године, извршен на седници Већа Института за филозофију, одржаној дана 27.03.2025. године.

Укупан број гласова: **194 ЗА**

XVIII

Наставно-научно веће је једногласно донело следећу

О Д Л У К У

1. Усваја се предлог Одељења за педагогију и андрагогију, да се за члана Комисије за научноистраживачки рад, уместо доц. др Дубравке Михајловић, изабере **проф. др Јован Миљковић**, за мандатни период од 01.10.2024. до 30.09.2027. године.

*Промена одлуке XVIII/6 од дана 04.07.2024. године.*

Укупан број гласова: **194 ЗА**

XIX

Наставно-научно веће је донело следеће

О Д Л У К Е

1. Одобрава се **др Ивану Стевовићу**, редовном професору на Одељењу за историју уметности да се радно ангажује до 1/3 пуног радног времена, за извођење наставе на Академији уметности Алфа БК универзитета у Београду, ради извођења наставе на предмету: *Херменеутика ликовних уметности 2* (2+0 часова недељно), у пролећном семестру школске 2024/2025. године.

Укупан број гласова: **194 ЗА**

2. Одобрава се **др Душану Мојићу**, редовном професору на Одељењу за социологију, да се радно ангажује до 1/3 пуног радног времена, за извођење наставе на Универзитету у Београду – Економском факултету, ради извођења наставе из предмета: *Социологија слободног времена*, у пролећном семестру школске 2024/2025. године.

Укупан број гласова: **194 ЗА**

3. Одобрава се **др Еви Камерер**, доценткињи на Одељењу за филозофију, да се радно ангажује до 1/3 пуног радног времена, за реализацију наставе/вежби на Филозофском факултету Универзитета у Сарајеву у онлајн формату из следећих предмета: *Хисторија филозофије I/2*, 2. семестар I степена студија (3 часа вежби недељно), *Етика II*, 4. семестар I степена студија (2 часа вежби недељно), *Платонова филозофија: сувремене интерпретације*, 2. семестар II степена студија (1 час вежби недељно) – до повратка асистенткиње са одобреног плаћеног одсуства; *Хисторија филозофије III*, 6. семестар I степена студија (4 часа вежби недељно) и *Хисторија филозофије IV*, 2. семестар II степена студија (3 часа вежби недељно); *Етика II*, 4. семестар I степена студија и *Хисторија филозофије IV*, 2. семестар II степена студија (у договору са предметним наставницима именована ће одржати циклус предавања), у пролећном семестру студијске 2024/2025. године.

Укупан број гласова: **194 ЗА**

4. Одобрава се **Ленки Протић**, истраживачици-приправници на Одељењу за психологију, да се радно ангажује до 1/3 пуног радног времена, за извођење вежби на Универзитету у Београду - Факултету за образовање учитеља и васпитача*,* на предмету: *Психологија образовања* (ОАС, пролећни семестар), у школској 2024/25. години.

Укупан број гласова: **194 ЗА**

XX

Поводом ове тачке дневног реда, п**редседник већа** обратио се присутнима актуелностима везаним за студентске протесте и блокаде: ,, Наставно особље је примило умањену плату. Чекамо да видимо како ће се обрачунати плата за наредни месец. Знате и сами да смо добили ванредни инспекцијски надзор и да од нас траже да им доставимо одлуке којима смо обуставили наставу, колико држимо наставу, ко држи/ко не држи наставу итд. Пре тога је било неколико дописа у којима смо питани да ли смо пријавили студенте полицији због тога што блокирају Факултете, да ли смо поднели дисциплинске пријаве против студената и против наставника који не држе наставу итд. Универзитет је решио да наступа јединствено и на све те претходне дописе нисмо одговарали уопште, а за инспекцијски надзор смо одговорили јединствено. У међувремену, на неке Факултете је данас упућена државна ревизорска инспекција, тако да очекујемо да ће и нас посетити у неком тренутку. Притисци расту, али ту смо да трпимо притиске и да на њих реагујемо проактивно. У том смислу, Универзитет је ангажовао правни тим који се састоји од кривичара, адвоката за радно право, адвоката за медије и састављена је иницијатива о процени уставности Уредбе, којом је промењен однос сати рада у настави и истраживањимна на Факултетима. Она је вишеструко противзаконита и противуставна и вишеструко су прекршене процедуре. Сутра ће бити организовано потписивање иницијативе од стране свих декана и онда ће отићи на Уставни суд. То је један од начина којим ћемо пробати да се боримо, а за све остало сам отворен као и сви остали и о томе можемо да причамо у наредном периоду.“

**Проф. др Миланко Говедарица** се јавља за реч:

,, Када се ради о политичким питањима, мислим да је ово други пут да се јављам за реч. Куриозитет је да је први пут било 5. октобра, тад је дефинитивно постојала критична маса и у том тренутку је тадашња управа Факултета била веома забринута и водила рачуна о томе да наставници у тим превирањима не буду на било који начин оштећени. Сада имамо другачију ситуацију, не знам да ли имамо критичну масу, али дефинитивно управа Факултета рекао бих има другачији став овога пута. Чини ми се да се не бави питањима заштите позиције наставника итд. Да ли је то за похвалу или покуду? Нећу о томе говорити, то ће свако да процени. Желим рећи нешто друго. Ово је само увод. Мислим да је јако добро у ситуацији у којој се налазимо што Универзитет функционише као заједница професора, научних радника и студената. То је нешто што треба неговати. Мислим да смо овде сви сложни и јединствени око тога да пружамо подршку студентским захтевима, јер се ради о жељи да живимо у праведном друштву. Такође, претпоставаљам да ћемо се сложити око тога да та борба никада неће престати. Нема победе једном за свагда у борби за правду, увек се дешавају нове ситуације где се треба изнова борити. У том контексту мислим да треба приметити неке разлике које постоје у подршци студентским захтевима или студентским блокадама. Ја бих ту разлику изразио речима да постоји активна и пасивна подршка студентској блокади. Ја лично пружам пасивну подршку. Свестан сам из данашње дискусије да многи овде пружају врло активну подршку. Зашто мислим да је важна ова разлика између активне и пасивне подршке. Зато што и ту треба да постоји партнерски однос, као што постоји партнерски однос између професора и студената и треба да се тиче следећег: Ако неко пружа пасивну подршку не значи да нема храбрости, како се то обично претпоставља. Да треба охрабрити људе који нису довољно активни. Не, просто се ради о разликама у мишљењима. Те разлике у мишљењу се често тичу тактичких питања, али се тичу и контекста. Допусти да неко има право да мисли да није тренутак, с обзиром на глобални и регионални контекст, да се резонује у стилу – сада више нема наставе. И оно што желим још да кажем, то је да сам категорички против тога да ова дешавања буду неорочена. Ми који пружамо пасивну подршку не мислимо да до краја света треба пружати ту подршку, или по сваку цену. Не мислим да је добро да се дође у ситуацију да се поништи школска година. Наравно, ви ћете рећи да то није ставка Универзитета, него државе. Ја на то имам одговор да односи између Универзитета и државе треба да буду партнерски. Није добро да се ствари постављају тако да смо ми противници. Дефинитивно сматрам да они који пружају активну подршку имају обавезу према нама који пружамо пасивну подршку, да у догледно време ствар приведу крају, а не да то буде бланко подршка где ћемо улазити у што компликованије ситуације.“

**Председник већа** је одговорио:

,, Захваљујем на коментару, само нисам разумео онај део у којем наводите да управа Факултета не пружа подршку наставницима јер управа од јутра до мрака, а некада до касно у ноћ, ради на подршци наставницима, на све могуће законске начине.“

**Проф. др Иван Младеновић** се јавља за реч:

,, Само бих нешто желео да кажем о ономе што је декан говорио на почетку дискусије у вези са овом тачком, а тиче се финансија. У понедељак када су извршене уплате, ја сам се на неки начин изненадио када сам видео коју сам уплату добио. Онда сам сутрадан отишао у Одсек за материјално-финансијско пословање и добио сам обавештење да сви наставници који се налазе на плаћеном одсуству морају по закону да добију пун износ плате. Истог сам тренутка рекао да не желим пун износ плате, у моменту када све моје колегинице и колеге не добијају плату, да ја не желим да добијем то, на шта ми је речено да по закону не постоји могућност да се исплати другачије. У вези са тим бих хтео још да кажем следеће. Професорка Марија Бабовић је у петак на седници коју смо имали заједно са деканом и управом, покренула иницијативу и идеју да се организује на нивоу Факултета фонд солидарности, из кога би могло да се помогне онима којима је највише потребно, који су највише погођени овим финансијским аспектом напада на Универзитету. И није у реду ово што је рекао професор Говедарица да декан не брине о томе. Колико се сећам на једном таквом састанку је декан и подржао такву идеју, а у складу са тим идејима, ја сам преко Отворене зборнице такође покренуо иницијативу да се што пре организује Фонд солидарности и ја бих био спреман први да се одрекнем највећег дела примања, како би се колегинице и колеге у складу са својим могућностима могли да допринесу том фонду и како би се помогло свима којима је потребно. Желео сам ову информацију да поделим са свима вама и мислим да би требало сви заједно да се ангажујемо да што пре покренемо тај Фонд солидарности.“

**Проф. др Марија Бабовић** се јавља за реч:

,, Хтела бих рећи нешто у одбрану управе. Претходна управа за време 5. октобра је подржавала, а садашња управа и више него подржава и брине о наставницима. Разлика је у томе што Милошевић није скидао плате, а Вучић то ради. Што се тиче орочавање блокаде, волела бих да предложим овом Већу да заправо не излазимо са таквим захтевима. Ја мислим да је макар већина нас овде одлучна да настави да подржава студенте до испуњења захтева или до промене режима. То је једино што ће имати смисла. А хтела бих још да додам, да не морамо само да се ослањамо на студенте и пружамо им пасивну подршку, неки многи овде пружају врло активну подршку, раде више него пуно радно време него у нормалним околностима. И захваљујем се њима. Мислим да би требали да будемо одлучнији у успостављању наших захтева, јер мислим да на ово што нам режим ради , имамо пуно право да реагујемо са захтевима који долазе од професора, а не само да подржавамо студенте. Као неко ко је учествовао у разговорима са студентима, данас смо имали један заједнички састанак и мислим да се све одвија у добром правцу, да почињемо заиста да разговарамо, размењујемо идеје. Буде ту свежих идеја, буде идеја и са којима се не слажемо, али мислим да је тај разговор са студентима, наше активирање, које наравно никада неће доћи у колизију са неким евентуалним студентским захтевима, то договарање шта ко од нас то може да уради, да је најбољи начин да сви некако заједнички допринесемо овој промени која нам је и више него потребна.“

**Председник већа** је закључио на крају следеће:

,,Ситуација није блистава, сви знамо да имамо посла са специфичном врстом људи који су нам ускраћују примања. Можемо да изаберемо између два пута. Један је да прихватимо неуставне и незаконите одредбе и кажемо – у реду враћамо се на наставу. А друга је да се још активније укључимо и да и ви пасивни постанете активни, па да нам помогнете да дођемо до онога што сви желимо. Што се мене тиче ја сам спреман да не прекинем да радим оно што радим до сада, јер сматрам да ово није политичко питање, ово је питање уништавања образовног система у Србији, а ми смо пре свега просветни радници. У том смислу има назад, али има назад када се укине Уредба и испуне студентски захтеви. А што се тиче солидарног фонда, причали смо јуче и неколико добрих идеја се ту родило. Подржавам колеге који могу на отвореној зборници уз сву моју помоћ да формирају ако треба радну групу. Ми смо на двократном базару прикупили велику количину новца. Можемо да понудимо неке услуге, можемо да направимо продајне изложбе, можемо да направимо изложбе које ће се посећивати и бити наплаћиване. Можемо од алумниста да тражимо донације. Могућности за формирање фондова постоје и нажалост постоје колеге које су веома угрожене, где оба родитеља раде у просвети, где немају никаква примања, где не постоји уштеђевине и зато предлажем већ на следећем састанку отворене зборнице, уколико треба и уз моје присуство, да формирамо радну групу и кренемо са формирањем солидарног фонда.“

XXI

Пре самог гласања за појединачна одобрења, **председник Већа** се обратио присутнима:

,, Овде имамо један неуобичајен допис са Одељења за историју где треба да одобримо ретроактивно одсуство **проф. др Чедомиру Антићу**, од 10. до 12. марта 2025. године и да конкурише код Министарства науке, технолошког развоја и иновација за суфинансирање одласка на састанак радних тела.

Да ли неко са Одељења за историју може да нам објасни зашто је ово дошло као материјал и зашто је усвојено на седници да неко ретроактивно тражи одобрење?“

**Проф. др Влада Станковић** се јавља за реч:

,, Овај захтев сам примио непосредно пред организовање претходне седнице Одељења за историју, пре две недеље, и тада сам га ставио на Дневни ред, и један и други захтев, за исплату и ретроактивно одсуство. Било је гласање на Одељењу које није било једногласно, али с обзиром на већину гласова су усвојени ови захтеви и ја сам проследио службама и зато се нашло на овом Већу“.

**Председник већа** је одговорио:

„ Али ради се о путовању на којем је колега већ био? Не знам шта да кажем. Да не испадне да имам нешто против колеге Антића, питам Веће да ли жели да гласа у пакету или о овоме издвојено?“

Приступило се гласању о одобрењу за колегу Антића дизањем руку и одлучено је да се подтачка 7. издвоји од гласања у пакету, с обзиром да је било **3** гласа “уздржан“ , а **191** глас “за“.

Подтачка је гласила: 7. Одобрава се **др Чедомиру Антићу**, редовном професору на Одељењу за историју, да одржи два предавања у Центру Алексис де Токвил за политичке и правне студије Универзитета у Лоџу (Пољска) у периоду од 10. до 12. марта 2025. године, као и да конкурише код Министарства науке, технолошког развоја и иновација за суфинансирање одласка на састанак радних тела.

**Проф. др Оливер Тошковић** се јавља за реч:

,, Заиста не бих волео да се колега Чедомир Антић осети угроженим од стране нас, јер износи супротне ставове и слично, слажем се да издвојимо подтачку као посебну. Оно што бих ја волео да знам је да ли Факултет може да сноси неке правне последице због давања ретроактивног одобрења, јер колико знам за конкурисање код Министарства треба 3 месеца раније поднети захтев“.

**Зора Јовановић**, шефица Одсека за правне, кадровске и административне послове је упутила одговор на излагање професора Тошковића:

,,Одсек за правне послове је примио допис од стране Одељења за историју, приметили смо да је дато ретроактивно, али нисмо самовољоно скидали тачку са Дневног реда. Мислим да је битно да се чланови Већа упознају са свим материјалом који је доспео и наравно да је проблем доношења ретроактивних одлука, јер је то представља кршење одредби. Дакле, није могуће доношење ретроактивних одлука.

Управо, зато што је колега Тошковић рекао да професор Антић има различита, опречна мишљења о својим колегама на Факултету, заиста нисам желела да повлачимо овај предлог, да не би дошли у ситуацију да некога дискриминишемо. Из тог разлога је стављено на Дневни ред, а ви сте упознати са садржајем тога, пре него што се о томе гласало“.

**Председник већа** је додао:

,, Подтачка је стављена на дневни ред зато што су колеге са историје упутиле овакав допис, а нико се није јавио да се скине подтачка при усвајању Дневног реда. Дакле, имамо две опције. Једна опција је да гласамо да се предлог повуче, односно да се подтачка скине са Дневног реда, а други предлог је да се о овоме гласа.

Укупан број гласова да се подтачка скине са Дневног реда:

**155 ЗА**, **1 УЗДРЖАН**

Констатује се да се подтачка **скида са Дневног реда**.

Наставно-научно веће је једногласно донело следеће

О Д Л У К Е

1. Одобрава се **др Драгану Станојевићу**, доценту на Одељењу за социологију,да учествујена међународној научној конференцији [5th ISA Forum of Sociology](https://s5rrw.mjt.lu/lnk/AMYAAE99meMAAc4VYCoAA7SfGd0AAYKIP5cAn1uQACpgogBm6m08fq1oZztGRzG2o-cEI_tLsQAnNWg/3/X7P9ZoBcjEyuimVf3Tk7kQ/aHR0cHM6Ly93d3cuaXNhLXNvY2lvbG9neS5vcmcvZW4vY29uZmVyZW5jZXMvZm9ydW0vcmFiYXQtMjAyNQ) *„Knowing Justice in the Anthropocene“,* у организацији Међународне социолошке асоцијације (*The International*Sociological Association *- ISA*). Конференција ће се одржати Рабату (Мароко), у периоду од 6. до 11. јула 2025. године. Именованом се одобрава да конкурише код Министарства науке, технолошког развоја и иновација Републике Србије за суфинансирање учешћа на наведеној конференцији.

Укупан број гласова: **194 ЗА**

2. Одобрава се **др Љиљани Лазаревић Валерјев**, научној саветници на Одељењу за психологију, да учествује на конференцији *International Society for the Study of Individual Differences conference* (14 - 18.јула 2025. год, Беч, Аустрија), као и да конкурише на јавни позив Министарства науке, технолошког развоја и иновација Републике Србије за суфинансирање учешћа истраживача на научним скуповима.

Укупан број гласова: **194 ЗА**

3. Одобрава се **др Тамари Џамоњи Игњатовић**, редовној професорки на Одељењу за психологију, да учествује на на *19. Европском конгресу психолога* (01-04. јула 2025. год, Кипар), као и да конкурише на јавни позив Министарства науке, технолошког развоја и иновација Републике Србије за суфинансирање учешћа истраживача на научним скуповима.

Укупан број гласова: **194 ЗА**

4. Одобрава се **Јовану Ивановићу**, истраживачу сараднику на Одељењу за психологију, да учествује на *International Society for Political Psychology Annual meeting* (03 - 06. јула 2025. год, Праг, Чешка). као и да конкурише на јавни позив Министарства науке, технолошког развоја и иновација Републике Србије за суфинансирање учешћа истраживача на научним скуповима.

Укупан број гласова: **194 ЗА**

5. Одобрава се **др Анђи Петровић**, научној сарадници на Одељењу за археологију, да учествује на конференцији MESO25, Тhe Eleventh International Conference on the Mesolithic in Europe којa се одржава од 15. до 19. септембра 2025. године у Ферари (Италија), као и да конкурише на јавни позив Министарства науке, технолошког развоја и иновација Републике Србије за суфинансирање учешћа истраживача на научним скуповима и састанцима радних тела.

Укупан број гласова: **194 ЗА**

6. Одобрава се **Амалии Сабанов**, **МА**, истраживачу-сараднику на Одељењу за археологију, да учествује на 20. конференцији Интернационалне радне групе за палеоетноботанику (International Workgroup for Pelaeoethnobotany – IWGP) којa се одржава од 21. до 25. јула 2025. године у Гронингену (Холандија), као и да конкурише на јавни позив Министарства науке, технолошког развоја и иновација Републике Србије за суфинансирање учешћа истраживача на научним скуповима и састанцима радних тела.

Укупан број гласова: **194 ЗА**

8. Одобрава се **др Марији Копривици**, ванредној професорки на Одељењу за историју, да учествује на међународној конференцији Rural History 2025 in Coimbra, Portugal, као и да конкурише код Министарства науке, технолошког развоја и иновација за суфинансирање учешћа на научним скуповима.

Укупан број гласова: **194 ЗА**

9. Одобрава се **др Мирославу Радивојевићу**, вишем научном сараднику на Одељењу за историју, да учествује на научној конференцији „Балканы: зона межэтнических конфликтов или межнационального сотрудничества? (К 150-летию начала Великого Восточного кризиса 1875–1878 гг.)“ (Балкан: зона међуетничких конфликата или међунационалне сарадње? (Поводом 150-годишњице почетка Велике источне кризе 1875–1878), на Институту славистике Руске академије наука у Москви, у периоду од 10. до 13. новембра 2025. године, као и да конкурише код Министарства науке, технолошког развоја и иновација за суфинансирање учешћа истраживача на научним скуповима.

Укупан број гласова: **194 ЗА**

10. Одобрава се **Катедри за општу савремену историју** да организује летњу школу у оквиру програма "Joint blended international program seminar": Joint Master in European History подназивом"Crossroads of Europe: In-Betweenness and Transition in Modern History" oд 09. до 13. јуна 2025. на Филозофском факултету Универзитета у Београду. Тим поводом за Наставно – научно веће биће припремљен образац за акредитацију програма континуиране едукације.

Укупан број гласова: **194 ЗА**

11. Одобрава се **др Љиљани Раденовић**, редовној професорки на Одељењу за филозофију, да учествује на конференцији"Evil in Russian Thought and Literature" (31. јули - 2. август 2025. године, Кембриџ, УК) на којој презентује рад "Evil in the metaphysics of Pavel Florensky”, као и да конкурише код Министарства науке, технолошког развоја и иновација зарад покривања путних трошкова учешћа на наведеној конференцији.

Укупан број гласова: **194 ЗА**

12. Одобрава се **Анастасији Филиповић**, истраживачу-сараднику на Одељењу за филозофију, да учествује на конференцији *Social Ontology 2025,* у организацији Међународног друштва за социјалну онтологију (International Social Ontology Society), која се одржава на Тринити колеџу у Даблину, у Републици Ирској, у периоду од 05.- 08.08.2025. године, као и да конкурише код Министарства науке, технолошког развоја и иновација за суфинансирање учешћа на научним скуповима.

Укупан број гласова: **194 ЗА**

13. Одобрава се **др Горану Видовићу**, ванредном професору на Одељењу за класичне науке, да учествује на конференцији "16th Celtic Conference in Classics", која се одржава од 15. до 18. јула 2025. године на Универзитету у Коимбри (Universidade de Coimbra), Португалија, као и да конкурише на јавни позив Министарства науке, технолошког развоја и иновација Републике Србије за суфинансирање учешћа истраживача на научним скуповима.

Укупан број гласова: **194 ЗА**

Имајући у виду наведено, констатује се да су све тачке Дневног реда Наставно-научног већа усвојене осим тачке IX/2 и тачке XXI/7 која је скинута са Дневног реда.

Седница Већа је завршена у 15.00 часова.

ЗАПИСНИЧАРKA ПРЕДСЕДНИК ВЕЋА

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Зора Јовановић проф. др Данијел Синани