**УНИВЕРЗИТЕТ У БЕОГРАДУ**

**ФИЛОЗОФСКИ ФАКУЛТЕТ**

05/4-02 број: 845/1 ПРЕДЛОГ

У Београду, 07.05.2025. године

Дана 11.02.2022. године усвојен је Правилник о изменама и допунама Правилника о заштити од сексуалног узнемиравања и уцењивања број: 246/1 који у члану 2. став 9. предвиђа да тело под називом *Стална комисија за вођење поступка спречавања сексуалног узнемиравања и уцењивања* (даље: Стална комисија) које утврђује да ли се сексуално узнемиравање или/и сексуалноуцењивање десило. У складу са претходно наведеним изменама и допунама прописано састав Сталне комисије прописано је чланом 22, који између осталог наводи да Стална комисија има 10 чланова/ца (став 3), а да „Декан предлаже Наставно-научном већу 10 (десет) чланова/чланицa Сталне комисије за вођење поступка спречавања сексуалног узнемиравања и уцењивања из редова запослених и представника/ца студената/киња, од којих су 5 (пет) стални чланови/це, а 5 (пет) са функцијом замене (став 1).“

Дана 13.05.2022. године донета је Одлука 05/4-02 бр. 838/1-XVI којом се образује Комисија за вођење поступка спречавања сексуалног узнемиравања и уцењивања, по основу члана 22. став 1 Правилника о заштити од сексуалног узнемиравања и уцењивања на мандатни период од три године.

Како је постојећем саставу Сталне комисије истекао мандат, а имајући у виду претходно наведено, по основу члана 202. Статута Филозофског факултета и члана 22. став 1 пречишћеног текста Правилника о заштити од сексуалног узнемиравања и уцењивања број: 278/1 од дана 21.01.2022. године, предлажем да Наставно-научно веће донесе

О Д Л У К У

Образује се Стална комисија за вођење поступка спречавања сексуалног узнемиравања и уцењивања (даље: Стална комисија).

За чланице Сталне комисије изабране су:

* Радмила Балабан, чланица;
* проф. др Симона Чупић, заменица чланице;
* доц. др Едиса Кецап, чланице;
* доц. др Ивана Јанковић Васиљев, заменица чланице;
* доц. др Невена Милановић Минић, чланица;
* проф. др Исидора Јарић, заменица чланице;
* Валентина Лепојевић Коларић, чланица;
* Зора Јовановић, заменица чланице;
* Исидора Ђорђевић, чланица;
* и Јефимија Вукићевић, заменица чланице.

Чланице комисије бирају се за мандатни период од три године од дана доношења одлуке.

Доставити:

1х Члановима Комисије ПРЕДСЕДНИК ВЕЋА

1х Секретару Факултета

1х Шефу Одсека за правне послове

1х Архиви Проф. др Данијел Синани